3D წიგნების ვოქრშოფი
2024-04-08
ეროვნულმა სამეცნიერო ბიბლიოთეკამ “კრეატივის სკოლის” ახალი პროექტის ფარგლებში სკოლის მოსწავლეებს უმასპინძლა. შეხვედრის შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid0nfismWjdutUQLtEnUoRxSBYWTxJizbmLWGozSaM182KmmYZ5RuvjpMT2VCzLYiiXl?rdid=A6H8F8dnMPk5Y5fs

იოსებ გრიშაშვილის დაბადების დღე
2024-04-23
ეროვნული სამეცნიერო ბიბლიოთეკის ორგანიზებით იოსებ გრიშაშვილის ბიბლიოთეკა-მუზეუმში პოეტის 135 წლის იუბილისადმი მიძღვნილი პოეზიის საღამო გაიმართა. შეხვედრის შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid0L8jXHX1bL487U4q37uj1HQpCSpBmFe9JcVyWj1QEGe4ZBrcF5v1rLx5tmdN36ViDl?rdid=JdniGrEfkNbHs669

ესეების კონკურსი
2024-04-25 00:00 (Asia/Dubai)
25 აპრილს, ეროვნულ სამეცნიერო ბიბლიოთეკაში, ჩატარდა ესეების კონკურსი.
კონკურსის მთავარ მიზანს წარმოადგენს EBSCO Explora-ს სამეცნიერო ბაზის პოპულარიზაცია და კიდევ უფრო მეტი სკოლისთვის და სკოლის მოსწავლისთვის მაქსიმალურად ხელმისაწვდომობა ამ და სხვა სამეცნიერო ბაზებზე, რომელსაც ეროვნული სამეცნიერო ბიბლიოთეკა სრულიად უსასყიდლოდ სთავაზობს.
კონკურსანტებმა აღნიშნული სამეცნიერო ბაზის გამოყებებით დაწერეს ესეები
პროექტის ფარგლებში გამოვლინდა 2 გამარჯვებული და 2 ბიბლიოთეკის რჩეული. გამარჯვებულ კონკურსანტებს გადაეცათ ფულადი პრიზები, ხოლო გამარჯვებულების სკოლები დაჯილდოვდნენ პროექტორებით:
I ადგილი – ზურაბ გაგნიძე
II ადგილი – გიორგი დევიძე
III ადგილი – ლიზი შავლიაშვილი
IV ადგილი – საბა შანყულაშვილი

ესეების კონკურსი - "EBSCO Explora"
2024-04-25
ეროვნული სამეცნიერო ბიბლიოთეკის ორგანიზებით ჩატარდა ესეების კონკურსი. ღონისძიების შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid0X8QqUtue5U2upgep2uPumF7Z1qDCJJ5BZNgwRjkkDjjYaz6WQuCUnLqyEnVkSisLl?rdid=c6yncFpx56t6grls

ბიბლიოთეკარის დღე
2024-04-26
ბიბლიოთეკარების კვირეულის ფარგლებში, ეროვნული სამეცნიერო ბიბლიოთეკის და ეროვნული სამეცნიერო ბიბლიოთეკის განვითარების ფონდის ორგანიზებით, ჩატარდა ონლაინ მასტერკლასი. შეხვედრის შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid02ADQyCeAhFGs7KmE6C3mNFUqaB7jzBvqCej8Fg2zoKC2x7LbBcX9VYLGtH5SsbQPNl?rdid=MfPMHv0eKzrLse1k

ონლაინ მასტერკლასი
2024-04-29 08:00 - 17:00
ბიბლიოთეკარების კვირეულის ფარგლებში, ეროვნული სამეცნიერო ბიბლიოთეკის და ეროვნული სამეცნიერო ბიბლიოთეკის განვითარების ფონდის ორგანიზებით, ჩატარდა ონლაინ მასტერკლასი.
მასტერკლასს ესწრებოდნენ სკოლის ბიბლიოთეკარები საქართველოს სხვადასხვა კუთხიდან
მასტერკლასზე, ტრენერებმა განიხილეს შემდეგი თემები:
საბიბლიოთეკო მენეჯმენტი
ღონისძიებების დაგეგმვა და მართვა
ინფორმაციული წიგნიერება
კლასიკური საბიბლიოთეკო საქმე

ტრენინგი - „საერთაშორისო არაფორმალური განათლების პროექტები"
2024-05-15
ეროვნულ სამეცნიერო ბიბლიოთეკაში ჩატარდა ტრენინგი – ,,საერთაშორისო არაფორმალური განათლების პროექტები”, რომელსაც ესწრებოდნენ თბილისის თხუთმეტი საჯარო და კერძო სკოლის ბიბლიოთეკარები და კლასის დამრიგებლები. ტრენინგის შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid0GjwKUJyiQX6Sv5BRStd6H9Gf9gEQWCDDXsgXB3tQzpQrbQj21Zcghnobtmvfk7pBl?rdid=tm8q15iqvzhurgHu

ტრენინგი - "როგორ დავწეროთ ესე"
2024-05-18
ეროვნული სამეცნიერო ბიბლიოთეკის ორგანიზებით ჩატარდა ტრენინგი: “როგორ დავწეროთ ესე?”. ტრენინგის შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid0rjunRZ4aBxeY5v3AhHfqVv4Xtt7TMZwLNHPWMpWggQqXJPApQy7RP1ojHg8MWCcl

ირაკლი ღარიბაშვილის სახელობის ჯილდო
2024-05-21
ეროვნული სამეცნიერო ბიბლიოთეკის განვითარების ფონდმა, ირაკლი ღარიბაშვილის ხსოვნისადმი მიძღვნილი ფულადი ჯილდო გადასცა გიორგი ჯაფარიძეს, ივანე ჯავახიშვილის სახელობის თბილისის სახელმწიფო უნივერსიტეტის ზუსტ და საბუნებისმეტყველო მეცნიერებათა ფაკულტეტის ფიზიკის მიმართულების 2022-2023 სასწავლო წლის საუკეთესო აკადემიური მოსწრების მქონე ბაკალავრის საფეხურის სტუდენტს. ღონისძიების შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid0Tc5aFhoK6gp8rXZdgX3rbGuXpWupdrvecedaKy2niWmaPPyow3Gir4G1ocHFe9jWl?rdid=BPME8hava5AyBWlj

ამერიკული ზღაპრების წიგნის პრეზენტაცია
2024-06-03
ეროვნულ სამეცნიერო ბიბლიოთეკის ორგანიზებით ჩატარდა წიგნის – „ამერიკული ზღაპრების“ პრეზენტაცია. ღონისძიების შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid0244dBaXSzGDAe5K1C4FaUkSGxdVqZnRAuEB6c89FDc33MeCn6nCVPFecbzXMhcMRUl?rdid=PDSBjghLVSfQSXsF

ტრენინგი - 3D მოდელირება
2024-07-08
ეროვნულ სამეცნიერო ბიბლიოთეკაში დასრულდა სასწავლო კურსი „3D მოდელირება და ბეჭდვა“, ტრენინგი გათვლილი იყო მეხუთე და მეექვსე კლასის სკოლის მოსწავლეებისთვის. ტრენინგის შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/share/p/idJfiLPjJG1ZP8Li/

კონფერენცია - "მიკრობულ სამყაროსთან თანაცხოვრება და გამოწვევები"
2024-09-23
ეროვნულ სამეცნიერო ბიბლიოთეკაში ღია მეცნიერების ხელშეწყობის პროგრამის ფარგლებში, სტუდენტებისთვის და ახალგაზრდა მეცნიერებისთვის ჩატარდა კონფერენცია – “მიკრობულ სამყაროსთან თანაცხოვრება და გამოწვევები”. ღონისძიების შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/share/p/JQw431vN8kiEJv3U/

მეცნიერების ფესტივალი ახალციხეში
2024-10-01
მეცნიერების ფესტივალის ფარგლებში, ეროვნულმა სამეცნიერო ბიბლიოთეკამ მონაწილეობა მიიღო ღონისძიებაში, რომელიც ახალციხეში, რაბათის ტერიტორიაზე ჩატარდა. ღონისძიების შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/share/p/a56bMsBEshn5Jq13/

ინფრასტრუქტურის განვითარება და ინტეგრაცია
2025-02-25 - 2025-02-27
25 და 27 თებერვალს, ეროვნული სამეცნიერო ბიბლიოთეკის ორგანიზებით გაიმართა პროექტის – „ინფრასტრუქტურის განვითარება და ინტეგრაცია “ საინფორმაციო შეხვედრები.
დისტანციურ ფორმატში გამართულ შეხვედრას ესწრებოდნენ საქართველოში მოქმედი უმაღლესი საგანმანათლებლო დაწესებულებისა და კვლევითი ინსტიტუტის წარმომადგენლები და მეცნიერ – მკვლევრები.
შეხვედრაზე ყურადღება გამახვილდა შემდეგ საკითხებზე:
▪️ რეპოზიტორიუმების როლი სამეცნიერო კვლევების შედეგების გავრცელებასა და ხილვადობის გაუმჯობესებაში;
▪️ როგორ ეხმარება რეპოზიტორიუმი მკვლევრებს კვლევის შედეგებზე წვდომასა და ხილვადობის გაუმჯობესებაში როგორც ადგილობრივ, ასევე საერთაშორისო დონეზე;
▪️ რეპოზიტორიუმის გამოყენების სარგებელი სამეცნიერო და კვლევითი ინსტიტუტებისთვის;
ღონისძიების სპიკერი გახლდათ პროექტის ფარგლებში ექსპერტად მოწვეული მილისა შევკუშიჩი – სერბეთის მეცნიერებათა აკადემიის მთავარი ბიბლიოთეკარი, ბელგრადის უნივერსიტეტის კომპიუტერული ცენტრის რეპოზიტორიუმის განვითარების გუნდის წევრი და ორგანიზაციის EIFL ღია წვდომის კოორდინატორი.
პროექტი დაფინანსებულია საერთაშორისო ორგანიზაციის Datacite Global Access Fund (GAF) – ის მიერ და ახორციელებს ეროვნული სამეცნიერო ბიბლიოთეკა.
პროექტი ითვალისწინებს ეროვნული დონის სამეცნიერო ღია წვდომის ციფრული რეპოზიტორიუმის (Openscience.ge) განვითარებას, რომელიც გააერთიანებს საქართველოში მოქმედი უმაღლესი საგანმანათლებლო დაწესებულებებისა და კვლევითი ინსტიტუტების მკვლევართა პროფილებს, მათ ნაშრომებსა და ინფორმაციას ორგანიზაციულ სტრუქტურულ ერთეულებზე.

კონფერენცია „ბიომრავალფეროვნება მეცნიერების ფოკუსში“
2025-06-27 08:00 - 17:00
სამეცნიერო კონფერენციაში მონაწილეობის უფლება აქვთ აკრედიტირებული სასწავლებლების ბაკალავრიატის, მაგისტრატურის და დოქტორანტურის სტუდენტებს, ახალგაზრდა მეცნიერებს (დოქტორის ან მასთან გათანაბრებული აკადემიური ხარისხი მიენიჭა 2018 წლის 10 ნოემბრის შემდეგ)
კონფერენციის თემატიკა მოიცავს ბიომრავალფეროვნების კვლევის თანამედროვე გზებს, ეკოსისტემების მნიშვნელობას, მათი დაცვის აუცილებლობას, გადაშენების პირას მყოფი სახეობების შენარჩუნების სტრატეგიებს, კლიმატის ცვლილებისა და ადამიანის ზემოქმედების გავლენას გარემოზე, ასევე ბიომრავალფეროვნების დაცვასთან დაკავშირებულ სამართლებრივ და სოციალურ საკითხებს.
მოხსენებაში წარმოადგენილი უნდა იყოს მონაწილის კვლევა და კვლევის შედეგები.
მონაწილეობა ხდება ინდივიდუალურად, თუმცა რეფერატს შეიძლება ჰყავდეს რამდენიმე თანაავტორი.
აბსტრაქტის წარდგენის წესი:

აბსრტაქტის მოცულობა – არაუმეტეს 300 სიტყვა ქართულად, შრიფტი Sylfaen; ზომა 11; ინტერვალი 1.15. აბსტრაქტი წარმოდგენილი უნდა იყოს ინგლისურ ენაზეც.

კომპეტენტური ჟიურის მიერ მოხდება ნაშრომების გადარჩევა, საუკეთესო ნაშრომები შეირჩევა ზეპირი მოხსენებისთვის, ნაწილი ნაშრომებისა შერჩეული იქნება პოსტერული მოხსენებისთვის, დეტალები დამატებით გეცნობებათ მეილზე.
საკონფერენციო ნაშრომისა და ზეპირი პრეზენტაციის შეფასების კრიტერიუმებია:

ა) თემის აქტუალობის წარმოჩენა;
ბ) მიღებული შედეგების ინტერპრეტირება და დასაბუთება;
გ) ნაშრომის აკადემიური და ტექნიკური შეფასება (მათ შორის, დაცულია თუ არა ციტირების, მონაცემთა ანალიზის წესები).

კონფერენციის მონაწილეებმა უნდა წარმოადგინონ 10-15 წუთიანი მოხსენებები, ზეპირი გამოსვლის სახით (შესაძლებელი იქნება Power Point-ის გამოყენება) ან პოსტერული მოხსენება
კონფერენციის თარიღებია:

რეგისტრაცის და აბსტრაქტების გამოგზავნის ვადა- არაუგვიანეს 20 ოქტომბრისა ელ-ფოსტაზე- maka.l@sciencelib.ge
ჟიურის მიერ ნაშრომების შეფასების ვადა – 27 ოქტომბერი, შედეგები გეცნობებათ ელ-ფოსტაზე.
პრეზენტაციის გამოგზავნის ვადა – 3 ნოემბერი 18:00სთ
კონფერენციის პროგრამა გადმოგეგზავნებათ 5 ნოემბერს.
კონფერენცია ჩატარდება 10 ნოემბერს.

ზეპირი მომხსნებელების რეფერატები აიკინძება და ელექტრონულად დაიდება https://openjournals.ge-ზე.
კომპეტენტური ჟიურის მიერ შერჩეული 3 ნაშრომი გამოქვეყნდება openscience.ge, რომელიც ინტეგრირებულია ღია მეცნიერების ღრუბელში (EOSC).

ესეების კონკურსი ეროვნულ სამეცნიერო ბიბლიოთეკაში
2026-01-12 08:00 - 17:00
ეროვნულმა სამეცნიერო ბიბლიოთეკამ ახალგაზრდებისთვის ესეების კონკურსი ჩაატარა თემაზე „ხელოვნური ინტელექტი და ეთიკა“. კონკურსში 16–21 წლის ახალგაზრდები მონაწილეობდნენ, რომლებმაც საკუთარი ფიქრები ორიგინალური და მხატვრული ტექსტების სახით წარმოადგინეს.
გამარჯვებულებს პრიზები გადაეცათ, საუკეთესო ნამუშევარი კი ახალგაზრდების შემოქმედებითი აზროვნების პოპულარიზაციისა და ღია მეცნიერების პრინციპების მხარდასაჭერად, ეროვნული სამეცნიერო ბიბლიოთეკის ბლოგზე გამოქვეყნდა.
გამარჯვებულ ესეს შეგიძლიათ გაეცნოთ ბმულზე: ხელოვნური ინტელექტი და ეთიკა

„პირველი ნაბიჯის“ კონფერენია სამენცნიერო ბიბლიოთეკაში
2026-01-15 08:00 - 17:00
19 დეკემბერს ორგანიზაცია „პირველი ნაბიჯის“ კონფერენცია გაიმართა, რომელსაც ეროვნული სამეცნიერო ბიბლიოთეკის სივრცემ უმასპინძლა. ღონისძიება პროფესიონალთა ძლიერმა გუნდმა დააორგანიზა, ადამიანებმა, რომლებიც წლების განმავლობაში ჰუმანური, პასუხისმგებლიანი და მაღალი პროფესიული სტანდარტებით რეალურ და მდგრად ცვლილებებს ქმნიან.
ორგანიზაციაში უკვე სამი წელია საპილოტე პროგრამის სახით ალტერნატიული და აუგმენტური კომუნიკაციის მეთოდის დანერგვა მიმდინარეობს, რომელმაც ეტაპობრივად თერაპიის ყველა მიმართულება მოიცვა და ბევრ წარმატებულ პრაქტიკას ჩაუყარა საფუძველი. პროგრამის შემაჯამებელ კონფერენციას ყველა მიმართულების თერაპევტი ესწრებოდა, რაც კიდევ ერთხელ უსვამს ხაზს ინიციატივის მნიშვნელობასა და შედეგიანობას.
ეროვნული სამეცნიერო ბიბლიოთეკის სივრცე ჰუმანურობასა და თანადგომაზე დაფუძნებული ინიციატივების მხარდამჭერია. გულწრფელად ვაფასებთ ორგანიზაცია „პირველი ნაბიჯის“ დადებით და შთამაგონებელ როლს საზოგადოებაში.

წლის საუკეთესო მიღწევა
2026-01-15 08:00 - 17:00
2025 წლის 23 დეკემბერს ეროვნულმა სამეცნიერო ბიბლიოთეკამ სამეცნიერო-კვლევითი ინსტიტუტებისა და უმაღლესი სასწავლო დაწესებულებების წარმომადგენლებს უმასპინძლა შეხვედრაზე – „წლის საუკეთესო მიღწევა“. ღონისძიების ფარგლებში მონაწილეებმა აუდიტორიას 2025 წელს განხორციელებული მნიშვნელოვანი სამეცნიერო მიღწევები გააცნეს და დარბაზის კითხვებსაც უპასუხეს. შეხვედრა ინფორმაციით დატვირთული, თბილი და ინტერაქციული გამოდგა.
ღონისძიების მიზანი სამეცნიერო და საგანმანათლებლო სფეროს თანამშრომლობის ხელშეწყობა და მათი ერთ სივრცეში შეკრება იყო, ღია მეცნიერების პრინციპების პოპულარიზაციისთვის.
რადგან ეროვნული სამეცნიერო ბიბლიოთეკა ღია მეცნიერების აქტიურ მხარდამჭერად პოზიციონირებს, გამჭვირვალე და ხელმისაწვდომ კვლევით პრაქტიკასაც ხელს უწყობს, შესაბამისად, მსგავსი პროექტების საშუალებით, ერთობლივი სამეცნიერო პროექტების დაგეგმვისა და განხორციელებისთვის საჭირო საერთო სივრცის შექმნას ცდილობს.

იაპონიის საელჩოსა და სამეცნიერო ბიბლიოთეკის საგრანტო პროექტი დასრულდა
2026-01-16 08:00 - 17:00
ეროვნული სამეცნიერო ბიბლიოთეკისა და იაპონიის საელჩოს გრასრუტების პროგრამის ფარგლებში განხორციელებული მცირე საგრანტო პროექტი დასრულდა.
პროექტის ფარგლებში, ბიბლიოთეკის ტექნიკური ინფრასტრუქტურა მნიშვნელოვნად გაძლიერდა, რადგან მაღალი გარჩევადობის Bookeye A1 ფორმატის სკანერი და სერვერი მომავალში უმნიშვნელოვანესი საბიბლიოთეკო მასალის გაციფრულებასა და უსაფრთხო შენახვას უზრუნველყოფს.
ტექნიკის გადმოცემის ოფიციალური ცერემონია 11 დეკემბერს გაიმართა. ეს ნაბიჯი მნიშვნელოვანი პროგრესია ქართული კულტურული მემკვიდრეობის დაცვისა და ხელმისაწვდომობის მიმართულებით, რადგან უნიკალური სამეცნიერო და მხატვრული მასალის გაციფრულება და მათი ღია წვდომის რეპოზიტორიუმებში განთავსება ისტორიულ და კულტურულ მონაპოვარს თანამედროვეობის მოთხოვნებთან შესაბამისს, თვალსაჩინოსა და ფართო საზოგადოებისთვის ხელმისაწვდომს გახდის.
განსაკუთრებულ მადლობას ვუხდით ყველა ადამიანს, რომელმაც პროექტის განხორციელებისთვის მცირე ან დიდი წვლილი გაიღო. მადლობა იაპონიის საელჩოს წარმომადგენლობასა და ხალხს მხარდაჭერისთვის. იმედს ვიტოვებთ, რომ წარმატებული თანამშრომლობა მომავალშიც გაგრძელდება.

წიგნის საჯაროდ კითხვა ნატო დავითაშვილთან ერთად
2026-02-04 08:00 - 17:00
ეროვნულმა სამეცნიერო ბიბლიოთეკამ კვირა წიგნის საჯარო კითხვით დაიწყო – 2 თებერვალს, ფანტასტმა ავტორმა, ნატო დავითაშვილმა აუდიტორიას აფხაზური მითოსით შთაგონებული ლიტერატურული ნაწარმოები ,,ზილხა“ წაუკითხა.
მწერალმა ​აწანებთან ერთად აფხაზური მითოლოგიიდან ფენტეზის ჟანრში წაგვიყვანა სამოგზაუროდ, რამაც მითოსსა და თანამედროვე ლიტერატურას შორის გამართული დიალოგის მოწმე გაგვხადა.

როგორც ნატო დავითაშვილმა შეხვედრის დასაწყისში აღნიშნა, ხმამაღლა კითხვის დროს ავტორიც კი დამატებით შინაარსობრივ დატვირთვას სძენს ტექსტს, როგორც ხმითა და ინტონაციით, ისე ემოციით.

შესაბამისად, საჯაროდ კითხვა მნიშვნელოვანი კულტურული გამოცდილებაა, რომელიც სიტყვით გადმოცემული ლიტერატურის ძალას დემონსტრირებს.
მადლობას ვუხდით ავტორს შემოქმედებისა და გამოცდილების გაზიარებისთვის, მკითხველებს კი ღონისძიებაზე სტუმრობისთვის და საინტერესო დისკუსიისთვის.

მეცნიერ ქალთა დღე
2026-02-13 08:00 - 17:00
11 თებერვალს, მეცნიერ ქალთა და გოგონათა საერთაშორისო დღესთან დაკავშირებით, ეროვნულმა სამეცნიერო ბიბლიოთეკამ ქართველ ქალ მეცნიერებს უმასპინძლა. შეხვედრაზე ვისაუბრეთ საერთაშორისო სამეცნიერო ბაზებზე, როგორც ელექტრონული ინფორმაციის შენახვისა და მართვის ორგანიზებულ კოლექციაზე.

როგორც პრეზენტატორმა განმარტა, ისეთ ბაზებზე, როგორებიცაა, Cambridge University Press, JSTOR და სხვები, დისტანციური წვდომა ნებადართულია განათლების, სწავლებისა და კვლევის მიზნით, სერვისი კი უზრუნველყოფს დისტანციური წვდომის ერთიან პორტალს, ავტორიზებული მომხმარებლისათვის, ნებისმიერ დროსა და ადგილზე.

აღსანიშნავია, რომ ღია წვდომის ბაზები ნაშრომების ხილვადობას ზრდის, ინსტიტუციურ ბარიერებს ამცირებს, კონკურენციის ველზე კი ტოლობის ნიშანს სვამს.

შეხვედრა ასევე დაეთმო Openscience.ge -ს ციფრულ რეპოზიტორიუმს, რომელიც ერთ სივრცეში აერთიანებს საქართველოში მოქმედი სამეცნიერო და კვლევითი პროფილის მქონე ორგანიზაციათა და მათთან აფილირებულ მკვლევართა მასალას.

Openscience.ge შეიქმნა 2018 წელს, ეროვნული სამეცნიერო ბიბლიოთეკისა და საქართველოს ინტეგრირებული ბიბლიოთეკის საინფორმაციო სისტემის კონსორციუმის (GILISC) მიერ. მნიშვნელოვანია, რომ რეპოზიტორიუმში განთავსებული მასალა მოძიებადი, ხელმისაწვდომი და გამოყენებადია მთელი მსოფლიოს მასშტაბით.

შეხვედრამ ცხადყო, რომ ღია მეცნიერების ფუნდამენტური პრინციპების ცოდნა ქალი მეცნიერებისთვის განსაკუთრებულად მნიშვნელოვანია.

მადლობას ვუხდით ყველა მონაწილეს აქტიური ჩართულობისთვის.

„ტფილისური ბოჰემა“ - კონფერენცია ესბ-ში
2026-03-24 08:00 - 17:00
15 მაისს, ეროვნულ სამეცნიერო ბიბლიოთეკაში, პოეტისა და საზოგადო მოღვაწის, იოსებ გრიშაშვილის იუბილესადმი მიძღვნილი კონფერენცია – ,ტფილისური ბოჰემა – XVIII-XX საუკუნეების ქალაქის ისტორიები ლიტერატურასა და ხელოვნებაში“ ჩატარდება.

იოსებ გრიშაშვილი 1889 წლის 24 აპრილს დაიბადა მისი შემოქმედებითი ცხოვრება ღრმად უკავშირდება თბილისს, ქალაქური კოლორიტის ასახვას, რაც თანამედროვე ლიტერატურისა და ხელოვნებისთვისაც შთამაგონებელ თემას წარმოადგენს.

სამეცნიერო კონფერენციაში მონაწილეობა შეუძლიათ პროფესორებსა და მკვლევრებს.

საკონფერენციო თემა უნდა ეხებოდეს ლიტერატურის, ისტორიისა და ხელოვნების კვლევებს, კულტურული სივრცეების ახლებურ ინტერპრეტაციებს, ისტორიული და სოციალური კონტექსტის გააზრებას, ამავე კონტექსტში ჩაწერილი ქალაქის მრავალფეროვან იდენტობებს, ენასა და შემოქმედებით დინამიკას. სამეცნიერო კონფერენციაში მონაწილეობა შეუძლიათ უნივერსიტეტებისა და სამეცნიერო-კვლევითი ორგანიზაციების თანამშრომლებს. თეზისების წარდგენა შესაძლებელია სარეგისტრაციო ბმულზე: https://forms.gle/eWSifjBfJ4BEvJj96
სარეგისტრაციო ბმულის ბოლო გრაფაში შესაძლებელია თეზისის ატვირთვა.

თეზისების გაფორმების წესი:
თეზისებს მიენიჭება DOI

გაერთიანებულ დოკუმენტში (MS Word ) გთხოვთ შეიტანოთ შემდეგი მონაცემები:
1. ავტორის სახელი და გვარი ქართულად და ინგლისურად;2. თეზისების სათაური ქართულად და ინგლისურად;3. ორგანიზაციის დასახელება ქართულად და ინგლისურად;4. ფაკულტეტის დასახელება ქართულად და ინგლისურად;5. თეზისების ძირითადი ტექსტი ქართულად და ინგლისურად;6. 3-5 საკვანძო სიტყვა ქართულად და ინგლისურად;7. ფორმატი — A48. შრიფტი — UNICODE (Sylfaen)9. თეზისების ტექსტი დაიწყეთ მომდევნო, ახალიგვერდიდან, 12 ზომის შრიფტით.10. ფოტოების და სხვა გრაფიკული გამოსახულების კომპიუტერული ვარიანტიშესრულებული უნდა იყოს JPG ფორმატში.11. თეზისის მოცულობა: 300-300 სიტყვა.
თავფურცელი გააფორმეთ შემდეგი თანმიმდევრობით:
ავტორ(ებ)ი — 12 ზომის შრიფტით ცენტრში;სათაური — 12 ზომის შრიფტით ცენტრში;ორგანიზაცია, მაგ., ივანე ჯავახიშვილის სახელობის თბილისის სახელმწიფო უნივერსიტეტი — 12 ზომის შრიფტით ცენტრში; საკვანძო სიტყვები.
თეზისების ძირითადი ტექსტი ქართულ და ინგლისურ ენებზე –12 ზომის შრიფტით.

რეგისტრაციის ველი ღიაა 30 აპრილის ჩათვლით. 30 აპრილის შემდეგ შედეგებს ელ-ფოსტაზე გაცნობებთ.
თეზისების ელექტრონული კრებული განთავსდება და გამოქვეყნდება ღია წვდომის პლატფორმაზე- openjournals.ge, ასევე სამეცნიერო პორტალზე openscience.ge, რომელიც ინტეგრირებულია ღია მეცნიერების ღრუბელში (EOSC).
